cyanic-selkie/wikianc huggingface dataset:
רווקות
זכאות מופחתת ל"עקרות בית" לקצבאות ביטוח לאומי
בנוסף, אישה נשואה מוגדרת כ"עקרת בית" גם אם עבדה בעבר, בתנאי שלא עבדה שנה ברציפות או שעבדה פחות משנתיים בארבע שנים האחרונות. זאת, בניגוד לנשים רווקות או גברים (נשואים או רווקים). כתוצאה מכך, אישה נשואה, שהפסיקה לעבוד, ופונה לקבלת קצבת נכות נבחנת על סמך יכולתה לבצע מטלות משק בית, ולא על סמך יכולתה להשתכר בעבודתה, מבחן שהוא מחמיר יותר. עקב כך, מדיניות זו מפלה לרעה דווקא נשים נשואות.
מיסוי
זוגות נשואים, אשר מקורות הכנסתם תלויים זה בזה, יחשבו את מס ההכנסה ביחד. זוגות נשואים, שמקורות הכנסתם אינם תלויים זה בזה, כמו גם ידועים בציבור, וזוגות להט"בים מחשבים את מס ההכנסה בנפרד. לרוב, כאשר חישוב המס נעשה על ההכנסת הזוגות במשותף, הוא יהיה גבוה יותר, בשל מדרגות המס . אדם שירש דירה מבן זוגו ומוכר אותה יהיה פטור ממס שבח מקרקעין. היועץ המשפטי לממשלה מני מזוז הנחה את הפרקליטות להכיר בזוגות להט"ביים, לצורך הטבות במיסוי מקרקעין.
אלכסנדר, נסיך הכתר של הוהנצולרן
אלכסנדר, נסיך הכתר של הוהנצולרן (בגרמנית: Alexander Prinz von Hohenzollern; נולד 16 במרץ 1987) הוא נסיך מבית הוהנצולרן.
ביוגרפיה
אלכסנדר נולד ב-16 במרץ 1987 בניו יורק, לקרל פרידריך, נסיך הוהנצולרן ולרוזנת אלכסנדרה שנק פון שטאופנברג, בתם של הרוזן קלמנס אנטון שנק פון שטאופנברג (בן דוד ראשון של קולונל קלאוס שנק פון שטאופנברג) והרוזנת קלמנטינה אליזבת וולף-מטרניך צור גראכט.
אלכסנדר למד בבית הספר אוקהאם בבריטניה, אך עזב לאחר בחינות הבגרות. הוא למד במלבורן קולג' לתקופה קצרה, ולאחר מכן עזב כדי להמשיך את לימודיו במכון Institut auf dem Rosenberg. אחרי שבילה זמן מה בטיבט, הוא התחיל להתאמן באופן קיצוני באמנויות לחימה. בשנת 2010 הוא הצטרף לארגון הנוער הגרמני ארגון "איחוד הצעירים". לאחר מסע ארוך דרך אינדונזיה, הוא החליט לנהל תעמולה למען הארגון "הצילו את יערות הגשם".
עונת 1943/1944 בליגת ארץ ישראל בכדורגל
עונת 1943/1944 בליגת ארץ ישראל בכדורגל (כונתה גם ליגה א' או ליגה מלחמתית) הייתה העונה התשיעית של הליגה הבכירה בכדורגל בארץ ישראל במהלך תקופת המנדט.
העונה חזרה לאחר הפסקת העונה שעברה. הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.
העונה החלה ב-11 בספטמבר 1943 והסתיימה ב-1 ביולי 1944.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.
בליגה היו 14 קבוצות ממספר מחוזות שונים, וזו הייתה תחרות הליגה הגדולה והארוכה ביותר ששוחקה עד לשנה זו.
מלך השערים בעונה זו היה וורנר כספי ממכבי נתניה שכבש 15 שערים.
אריק רז
אריק (אריה) רז (נולד ב-8 בנובמבר 1948) היה ראש המועצה הראשון של משגב וכיהן בתפקיד זה כ-14 שנה.
ביוגרפיה
נולד בשנת 1948 בפרדס חנה, שם גר עד שיחרורו מצה"ל ב-1970.
רז הוא בוגר הפקולטה להנדסת אווירונאוטיקה וחלל בטכניון, ובעל תואר שני במינהל ציבורי מאוניברסיטת הרווארד (במסגרת "קרן וקסנר"). מסיום לימודיו בטכניון ועד תחילת פעילותו הציבורית, עבד כמהנדס פרויקטים במעבדת נקבות הרוח בטכניון. בהמשך, עבד בחצי-משרה בטכניון ובחצי משרה נוספת כ"רכז גוש שגב".
בשנת 1974, היה חלק מהגרעין המייסד של מושב יעד. חברי הגרעין עלו ל"מחנה זמני" בחוות יבור, סמוך למושב אחיהוד, והתגוררו במקום במשך כחמש שנים. שם הונחו היסודות הרעיוניים ונקבע המיתווה למושב שבדרך.
פעילות ציבורית
רז היה לראש המועצה הראשון של "משגב" מיום היווסדה, בשנת 1982. תקופת כהונתו הראשונה נמשכה כ-10 שנים. לאחריהן, הוא נבחר בשנית לתפקיד ב-1992. בשנת 1996 בחר שלא להתמודד שוב ופרש מתפקידו.
במהלך פעילותו כראש מועצה, הקים והוביל צוות מקצועי למועצה האזורית החדשה, ובתנופת הפיתוח האזורית תרמו כולם להקמת יישובים חדשים, מרכז שירותים, מערכת חינוך אזורית, בית הספר האזורי, מרכז רווחה ובריאות, מתקני ספורט ונופש ואזורי תעשייה. בשיתוף עם "מוריו" מיודפת, למד את מצוקת הבדואים באזור משגב, סייע בהקמת היישובים הבדואים החדשים במועצה, ודאג לשלב את הפזורה הבדואית כחלק אינטגרלי מהמועצה.
כחלק מפעילותיו המרובות ויוזמתו, פעל לשילוב כלל יישובי המועצה בפעילויות האזוריות. המועצה נרתמה לעזרת היישובים בפתרון בעיות בנייה, משק וחברה. אריק קשר קשרים עם משרדי הממשלה, הסוכנות היהודית, מינהל מקרקעי ישראל, תורמים שונים וגורמים נוספים.
רז הקים את הוועדה המרחבית לתכנון ובנייה באזור משגב ושימש כיו"ר הוועדה עד 2005. הוא הקים גם את עמותת "משגב הגליל" (למתן שירותי רווחה ובריאות) ושימש כיושב ראש העמותה עד פרישתו מהמועצה.
ב-1988 יזם והקים חברה כלכלית בע"מ (חכ"ל) כזרוע ביצועית למועצה. רז כיהן כיו"ר הדירקטוריון עד לפרישתו מהמועצה.
במהלך לימודיו בהרווארד (1989–1990) מילא את תפקידו במועצה סגנו, זלמן פייגין.
ב-1990 יזם את הקמת "אתגר - בית ראשון במשגב", כפר בו 100 קראוונים, בהם נקלטו עולים מברית המועצות בגל העלייה של תחילת שנות ה-90, לוו על ידי צוות מסור מהמועצה וחלקם ניקלט במשגב ובכרמיאל. שנה אחר כך, יזם הקמת חממות: טכנולוגית ועסקית במשגב (מט"י ומט"ע) ושימש כיו"ר הדירקטוריון.
מ-1992 עסק רז בהקמת "תרדיון" פארק תעשייה ועסקים ליישובי משגב, ולאחר מכן, בשותפות הדוקה עם מוא"ז מטה אשר, את אזור התעשייה בר לב.
בהמשך דרכו, חבר רז ליזם והתעשיין סטף ורטהיימר ושימש מנכ"ל צור (בי"ס לתעשיות הייצוא) ומנהל הקמת פארק התעשייה בלבון. לאחר מכן, עסק רז בהקמת היישוב הקהילתי שמשית כיו"ר הוועד. משנת 2000 שימש יועץ להקמת אזורי תעשייה, למנהל המינהל לאזורי פיתוח במשרד התעשייה והמסחר.
מאז פרישתו של רז מראשות המועצה לא חדל מפעילות ציבוריות: שימש במשך כ-18 שנים, יו"ר עמותת "קמ"ה" - קהילה מרפאה בהרדוף. הוא חלק מחבר המייסדים של "גליליד" - פיתוח מנהיגות ערבית יהודית בגליל.
רז חבר דירקטוריון ב"אור ירוק", ובעמותות "קרן גליליאו" ו"מקום בגליל". משמש גם חבר וועד המנהל של מכללת תל חי.
בעשור השני של המאה ה-21, משמש כמלווה לתוכנית "צוערים לשלטון המקומי" - פרויקט של משרד הפנים ומשרד האוצר-אשר דואג להשמת בוגרי התוכנית ברשויות המקומיות.
רז ממשיך לעבד כ-7 דונם של עצי זית אותם הוא מטפח. הוא נשוי ואב לשלושה.
משפט המינימקס
בתורת המשחקים, משפט המינימקס העוסק במשחק סכום אפס סופי לשני שחקנים, אומר כי לכל משחק מסוג זה קיימת דרך פעולה אופטימלית לשחק מבחינת שני השחקנים, כך שהרווח המינימלי של כל אחד אינו תלוי במעשי השני. המשפט הוכח בשנת 1928 על ידי ג'ון פון נוימן. משפט המינימקס נקרא כך כיוון שכל שחקן שואף למקסם את התשלום המינימלי (ומכאן מינימקס) שהוא יכול לקבל מהמשחק, או למזער את ההפסד המקסימלי.
חשוב להבין כי דרך הפעולה האופטימלית לכל אחד מהשחקנים אינה בהכרח בחירה באחת האסטרטגיות שלו (הנקראות לעיתים תכסיסים), אלא ביצוע הגרלה בין מספר אסטרטגיות, כאשר החשיבות היא על המשקל שנותנים לכל אחת מהבחירות בהגרלה זו. אם לא מאפשרים לשחקנים לבצע הגרלות המשפט לא תקף, והערך שכל שחקן יכול להבטיח לעצמו שונה. למשל, במשחק "זוג או פרט", אין לאף שחקן דרך אופטימלית לשחק שאינה כוללת הגרלה - שכן השאלה מה עדיף לו לבחור, זוג או פרט, תלויה לחלוטין בבחירה של היריב. לעומת זאת התכסיס האופטימלי של כל שחקן הוא זה שבו הוא נותן הסתברות שווה לכל אחת מהאפשרויות. במצב זה תוחלת הרווח של כל שחקן מהמשחק תהיה 0 - כי הוא יפסיד בחצי מהפעמים, וינצח בחצי מהפעמים (כאשר משחקים משחק רב של פעמים). על כן המשחק הוא כזה שבו אף שחקן לא יכול להרוויח, בטווח הרחוק. ניתן להראות שכל משחק סימטרי באופיו (מבחינה זו שאם יחליפו את מקומות השחקנים, הסיכויים שלהם לזכות יישארו זהים) הוא בעל ערך 0.
ניסוח מתמטי
תהי \ A=a_{ij} מטריצה מסדר המייצגת את התשלומים של שחקן העמודות לשחקן השורות במשחק סכום אפס. אזי קיים קבוע \ v, ושני וקטורי הסתברות כך ש:
\ v הנקרא הערך של המשחק, והווקטורים \ p, q נקראים אסטרטגיות אופטימליות.
המשפט אומר כי כאשר אחד השחקנים משחק באסטרטגיה אופטימלית, הוא מבטיח לעצמו את ערך המשחק נגד כל אסטרטגיה טהורה של היריב. עם זאת, קל להכליל את המשפט לכך שכאשר שחקן משחק באסטרטגיה אופטימלית, הוא מבטיח לעצמו את ערך המשחק גם נגד אסטרטגיות מעורבות של היריב.
ניסוח שקול
קיים למשפט ניסוח חשוב נוסף, המתווה אלגוריתם למציאת האסטרטגיות האופטימליות. נסמן ב \ \Delta^n את הסימפלקס ה n ממדי, שהוא קבוצת האסטרטגיות של שחקן העמודות, ובאופן דומה את הסימפלקס ה m ממדי \ \Delta^m שהוא קבוצת האסטרטגיות של שחקן השורות. בנוסף, נסמן את פונקציית התשלום על ידי \ h(p,q). אזי
ניסוח זה של המשפט הוא שהקנה לו את השם "משפט המינימקס". ניסוח זה הוא אף יותר שימושי, כיוון שהוא מאפשר למצוא את ערך המשחק. הערך מתקבל על ידי כך ששחקן השורות ממקסם את הרווח המינימלי שהוא יכול לקבל מכל אחת מהאסטרטגיות של שחקן העמודות (האגף השמאלי בשיווין). המשפט אומר כי אותו הערך מתקבל כאשר שחקן העמודות ממזער את הערך המקסימלי שהוא מפסיד על כל אחת מהאסטרטגיות של שחקן השורות.
הוכחה
בהוכחת המשפט יהיה שימוש במשפט ההפרדה שלקוח מתחום הטופולוגיה:
\
נניח בשלילה כי עבור: מתקיים האי-שוויון הבא: . עבור הייצוג של \ A בצורה הבאה:
לפי ההנחה, שחקן השורות יכול להבטיח לעצמו לכל היותר \ v_1 על ידי כל תכסיס מעורב שלו, ולכן לפי האי-שוויון \ v_1 < v_2, לא יכולות להיות ל K ו- L נקודות משותפות במרחב, כלומר מתקיים: . כל שאר תנאי משפט ההפרדה מתקיימים גם כן, ולכן קיים על-מישור כפי שהוגדר במשפט. כלומר קיים וקטור וסקלר  המקיימים לכל  ולכל : מתקיים \ q_i \ge 0 כי אם היה \ q_i <0 הגבול של המכפלה של: עם  כאשר  היה מקיים: כמו כן מתקיים ולכן נוכל לכפול את  ואת \ \alpha בסקלר כך ש:  וההפרדה תישאר ללא שינוי. כל תכסיס טהור של שחקן השורות הוא בעצם אחת השורות במטריצה A, וכל אחת מהשורות נמצאת בתוך הקבוצה K, ולכן לכל אחד מהתכסיסים הטהורים של שחקן השורות מתקיים:. המשמעות היא שאם מתייחסים לוקטור בתור תכסיס של שחקן העמודות, תכסיס זה מבטיח לו שישלם פחות מ \ v_2 על כל תכסיס טהור של שחקן השורות, אבל אם זה נכון, אז זה מבטיח לשחקן העמודות לשלם פחות גם עבור כל תכסיס מעורב של שחקן השורות, וזו סתירה להגדרה של \ v_2. לכן ההנחה שממנה יצאנו איננה נכונה, ולכן \ v_1 = v_2.
Minimax
לה פאס (פירושונים)
{{פירושונים|
ראו גם
}}
סיטאגליפטין
סיטאגליפטין (Sitagliptin נמצאת במותגים המסחריים ג'נוביה Januvia, סיטגליפטין, סיטאר פלוס, סיטמט-אבניר, ג'נואט, סטגלוז'ן) היא תרופה לטיפול בסוכרת, אשר אושרה לשימוש בשנת 2006, והיא התרופה הראשונה ממשפחת התרופות מעכבי האנזים Dipeptidyl Peptidase IV (הנקרא בקיצור DPP-IV). כיום המשפחה הזאת מונה כ-10 תרופות, כאשר ארבע מהן משווקות בישראל. מחלת הסוכרת היא מחלה כרונית שאחראית כיום לתחלואה ניכרת וגוברת בעולם המערבי. המחקר על מחלת הסוכרת הביא בשנים האחרונות להופעתן של תרופות חדשות עם מספר מנגנוני פעולה שונים. אחת מהתרופות החדשות היא סיטאגליפטין.
יתרונות התרופה בטיפול בסוכרת היא נטילה פומית של התרופה, שילוב אפשרי עם מטפורמין ותרופות אחרות לטיפול בסוכרת והשפעה נייטרלית על המשקל. הוספה של סיטאגליפטין לתרופה אחרת גורמת לירידה ברמות המוגלובין מסוכרר בדומה להוספת תרופה ממשפחת הסולפוניל-אוראה אך עם פחות עלייה במשקל ופחות הופעת היפוגליקמיה בהשוואה לסולפוניל-אוראה..
במחקרים קליניים שנעשו על התרופה, סיטאגליפטין הראתה יעילות בהורדת רמות המוגלובין מסוכרר ורמות גלוקוז בדם לאחר צום או לאחר שעתיים מהארוחה, גם כשניתנה כתרופה לבד (מונותרפיה) וגם כאשר ניתנה בשילוב עם עוד תרופות. מוות (מכל-סיבה-שהיא) התרחש ב-547 חולים בקבוצת סיטגליפטין (7.5%, 2.48 ל-100 שנות אדם) וב-537 בקבוצת הפלסבו (7.3%, 2.45 ל-100 שנות אדם) הבדל שאינו משמעותי סטטיסטית (יחס סיכון בניתוח לפי-כוונה-לטפל: 1.01, מרווח ביטחון של 95%: 0.9 עד 1.14, P = 0.88).
מנגנון הפעולה
הורמון מסוג אינקרטין הוא הורמון שמופרש מהמעי בתגובה למזון (בעיקר פחמימות) שמגיע למעי. האינקרטינים מגרים הפרשת אינסולין ותורמים להפרשת אינסולין כתלות ברמות הגלוקוז בדם. קיימים מספר הורמונים אינקרטיניים והידועים בהם הם GIP ו-GLP-1. זמן מחצית החיים של GLP-1 הוא קצר מאוד משום שהוא עובר פירוק על ידי האנזים DPP-IV. סיטאגליפטין מעכב את פעילות האנזים DPP-IV ובכך מאריך את משך הפעילות של האינקרטינים ועוזר לאזן את רמות הגלוקוז בדם.
התוויות נגד ואזהרות
אין להשתמש בתרופה סיטאגליפטין אם:
יש להיזהר בשימוש בסיטאגליפטין במצבים הבאים:
תופעות לוואי
לכל תרופה קיימות תופעות לוואי שחלקן איננו קשור לפעילותה הפרמקולוגית של התרופה (למשל - תגובה אלרגית) וחלקן קשורות בפעילותה הפרמקולוגית:
סוכר נמוך בדם (היפוגליקמיה) יכול להופיע אצל עד 1 מתוך 10 אנשים שנוטלים את התרופה, ובמיוחד נוטלים אותה יחד עם תרופה אחרת כגון סולפונילאוריאה או אינסולין. סימנים ותסמינים של סוכר נמוך בדם עלולים לכלול: כאב ראש, נמנום, חולשה, סחרחורת, בלבול, רגזנות, רעב, דופק מהיר, הזעה, תחושת מתח.
בעיות בכליות, מופיעות בשכיחות שאינה ידועה ומצריכות לפעמים דיאליזה.
תופעות הלוואי הנפוצות ביותר של סיטאגליפטין כוללות: זיהום בדרכי הנשימה העליונות, אף סתום או נוזל וכאבי גרון וכאב ראש. לסיטאגליפטין טבע יכולות להיות תופעות לוואי נוספות ,כולל: מחלת ריאות אינטרסטיציאלית, אי נוחות בבטן, שלשול, עצירות או הקאה; דלקת מפרקים ניוונית, כאבי שרירים, כאב בזרוע או ברגל וכאבי גב, גירוד, בצקות היקפיות ודווח גם על נפיחות של הידיים או הרגליים - כאשר התרופה ניטלת עם מטפורמין ורוזיגליטזון.
עוד תופעות לוואי חמורות בהקשר לסיטאגליפטין כוללות:
דלקת בלבלב
דלקת חריפה של הלבלב (פאנקריאטיטיס) היא תופעת לוואי נדירה אך עלולה להיות חמורה ולהוביל למוות. יש לעקוב אחרי המטופל שנוטל את התרופה ולעקוב אחרי סימנים של דלקת בלבלב. דלקת בלבלב מתאפיינת בכאב חמור באזור הבטן שאינו חולף. הכאב יכול להקרין גם לאזור הגב ולעיתים גם להיות מלווה בהקאה.
השפעה לבבית
מחקרים שנעשו על התרופה סאקסאגליפטין ואלוגיפטין, שהן תרופה מאותה משפחה של סיטאגליפטין, הראו כי בקבוצת המטופלים שנטלה תרופות אלו נצפתה עלייה בשיעור האשפוזים על רקע אי ספיקת לב. לפיכך ה-FDA דרש מחברות התרופות לבדוק את הנתונים עבור כל התרופות ממשפחת מעכבי ה-DPP-IV, כולל סיטאגליפטין.
כפי הנראה, שלסיטאגליפטין אין השפעה לרעה על הלב, ומתן של התרופה לא העלה סיכון להחמרת התפקוד הלבבי או אשפוזים על רקע אי ספיקת לב..
רגישות יתר
מתן של מעכבי האנזים DPP-IV, כולל סיטאגליפטין, היה כרוך בהופעת תגובות אלרגיות אשר עלולות להיות חמורות. השכיחות שאינה ידועה. הן כוללות: פריחה, סרפדת (כתמים בולטים אדומים על העור) ונפיחות הפנים, השפתיים, הלשון והגרון, אשר עלולה לגרום לקשיים בנשימה או בבליעה (אנגיואדמה). גם תגובה בעור שנקראת פמפיגוס עלולה להצריך טיפול בבית חולים וכן תגובה אנאפילקטית, ווסקוליטיס. תופעות לוואי אלו גם התרחשו במטופלים שנטלו מעכבי ACE או תרופות ממשפחת ה-ARB ורגישות יתר יכולה להתבטא גם ברגישות לשתי התרופות.
כאב חמור עד כדי נכות
בשנת 2015, הוסיף ה-FDA אזהרה חדשה לגבי סיכון לכאבי מפרקים "חמורים וגורמי נכות" לתוויות של כל מעכבי האנזים DPP-IV. בנוסף לסיטאגליפטין, גם מעכבי DPP-IV אחרים כגון לינגליפטין (טרג'נטה), סקסגליפטין (אונגליזה) ואלוגליפטין חייבים לשאת גם את תווית האזהרה.
תכשירים בישראל המכילים סיטאגליפטין
המינונים הנמוכים מיועדים לחולים בהפרעות בדרגות שונות של תפקוד כלייתי. מאחר שסיטאגליפטין מופרש בעיקר בשתן, הרמות שלו עלולות להצטבר בדם במצבים של מחלות כליה ולשם כך נדרשת התאמת מינונים למטופלים אלו.
תכשירים משולבים עם מטפורמין
מאחר שמטפורמין מהווה כיום את טיפול הבחירה בסוכרת, קיימים תכשירים המשלבים סיטאגליפטין יחד עם מטפורמין. תכשירים אלו נועדו לשפר הענות לטיפול התרופתי. השם המסחרי הותיק ביניהם הוא ג'נואט Januet.
טריפולי (לבנון)
טְרִיפּוֹלִי (בערבית: طرابلس – טְרַ֫אבְּלֶס או טַרַ֫אבֻּלֻס, לעיתים מכונה "טריפולי של הלבנט/המזרח" (الشام, /الشرق, א-שרק), כדי להבדילה מ"טריפולי של המערב" (الغرب, אל-ע'רב) ) היא עיר נמל בצפון לבנון. היא העיר השנייה בגודלה במדינה, ונכון ל-2016 מתגוררים בה כ-230 אלף תושבים. רוב תושביה הם מוסלמים סונים (80%). העיר נמצאת כ-65 ק"מ מצפון לביירות, בירת המדינה, וכ-25 ק"מ מדרום לגבול עם סוריה.
מוניציפלית טריפולי היא חלק מנפת טריפולי, השייכת למחוז צפון לבנון.
טריפולי בנויה על מעין "בליטה" בקו החוף. בעבר, היה אזור הנמל של טריפולי אי המוקף מים מכל עבריו. עם השנים, התמלא מצר הים שהפריד בין האי לבין החוף בסחף, שחיבר את האי ליבשה. כך התהוותה טריפולי בצורתה הנוכחית. העיר בנויה משני אזורים: הראשון הוא העיר עצמה, המרוחקת מעט, אל תוך היבשה, מקו החוף היבשתי הקדום, ובנויה לאורכו; והשני הוא הנמל "אל-מינא", הבנוי על השטח שהיה בעבר אי.
העת העתיקה
טריפולי נוסדה, ככל הנראה, במאה ה-7 לפנה"ס כיישוב פיניקי כמיזוג של שלושה יישובים קטנים (מכאן נובע שמה של העיר: ביוונית משמעות השם 'טריפוליס' היא "שלוש ערים"). העיר הייתה מיושבת בימי הפיניקים. מאז התקופה הפרסית שימשה כעיר נמל. כך גם בתקופה ההלניסטית, בתקופה הרומית ובתקופה ביזנטית.
התקופה הערבית המוקדמת
בשנת 639 כבשו הצבאות הערבים לאחר מצור את העיר מידי הקיסרות הביזנטית. כתוצאה מכך עזבה האוכלוסייה היוונית של העיר לקפריסין ובעיר נותרו רק יהודים ופרסים. על כיבוש העיר פקד קצין צבא בשם סופיאן אשר בנה מבצר בגבעות 'אבו סמרה' אשר חולשות על העיר על מנת להשקיף ולתצפת על העיר. במשך ימי הח'ליפות האומיית העבאסית הייתה טריפולי יעד לפשיטות ימיות של ציי ביזנטיון. בין השנים 1070 ו-1109 הייתה העיר עצמאית למעשה ונשלטה על ידי משפחת אמירים בשם 'בנו עמר'. תחת תקופת שלטונם נבנתה בעיר ספרייה גדולה בשם 'דאר אל-עלם'.
התקופה הצלבנית
בשנת 1099 הגיעו כוחות הצלבנים בהנהגת רמון רוזן טולוז לטריפולי והחלו בהטלת מצור על העיר. המצור ארך כעשר שנים והיה מורכב משני שלבים. בשנת 1103 נבנתה מצודה בקרבת העיר ובשנת 1104 הודק המצור והצלבנים הטילו על העיר מצור בן חמש שנים נוספות במטרה לכובשה. רק בשנת 1109 עלה הדבר בידיהם.
תחת שלטון הצלבנים הייתה טריפולי מקום מושב של בישוף ובירה של רוזנות פרנקית אשר חלשה על רצועת חוף מג'בייל שבצפון לבנון ועד לטקיה שבסוריה של ימינו.
התקופה הממלוכית
כשם שכיבוש העיר על ידי הצלבנים היה ארוך ונעשה בשלבים שונים, כך גם כיבושה של העיר מחדש על ידי המוסלמים ארך שנים ארוכות ונעשה בשלבים. בשנת 1268 כבש הסולטאן הממלוכי ביברס את מצודת העיר והרס אותה, אך הצלבנים המשיכו לשלוט באזור הנמל, 'אל-מינא', עוד שנים ארוכות. רק בשנת 1289 נכבשה העיר מחדש על ידי צבאות המוסלמים בהנהגת הסולטאן הממלוכי אל מנצור קלאון. כיבוש זה היה מלווה בהרס רב של חלק ניכר מהעיר באזור הנמל ובניית עיר חדשה על ההר ממזרח לנמל. הסיבה להרס היה רצון של הממלוכים להרחיק את מקום העיר מקו המים על מנת למנוע כיבוש מחודש של העיר מכיוון הים על ידי הצלבנים שעדיין שלטו בקפריסין ורודוס. טריפולי תחת שלטון הממלוכים נבנתה סביב המצודה הצלבנית על שם רמון דוכס טולוז ולאורך גדות נחל כדיסה ('אבו עלי').
בניגוד לדעות מסורתיות במחקר, תקופת השלטון הממלוכי הייתה, לפחות בחלקה, תקופת שגשוג ופריחה של העיר. העיר הייתה עיר מחוז בסולטנות הממלוכית של סוריה. אוכלוסיית העיר עמדה על בין עשרים לארבעים אלף נפש (לשם השוואה בדמשק חיו אז כמאה אלף נפש). העיר המשיכה לשמש עיר נמל לייצוא תוצרת חקלאית לאירופה (בעיקר סוכר, הדרים ושמן זית) וכן לייצוא של מוצרי תעשייה זעירה, בעיקר בגדי כותנה ומשי. בעיר נבנו ביצורים, מסגד גדול ושופצו גדות הנהר החוצה את העיר. בשיקום העיר נעשה שימוש נרחב בתשתיות שבנו הצלבנים, כך למשל שוקמה אמת המים שהובילה מים לעיר והורחבה המצודה הצלבנית על שם רמון דוכס טולוז. בעיר אף הייתה מערכת מים שהובילה מים ישירות אל בתי התושבים דרך גגות הבתים.
העת החדשה
שלב ראשון להתאוששות העיר היה הקמת מרכז מנהלי בעיר בזמן הכיבוש המצרי של סוריה וארץ ישראל בשנת 1834, אך עיקר הפיתוח של העיר כמרכז מסחרי ותעשייתי היה במאה ה-20.
בשנת 1911 נסללה מסילת ברזל בין טריפולי לחומס ובכך היה חיזוק משמעותי לכלכלת העיר כעיר נמל ליצוא עודפי התבואה ממישור החוף הצפוני של סוריה. עם הקמת לבנון המודרנית על ידי הצרפתים ובעלי בריתם המרונים סופחו העיר טריפולי וסביבותיה אל מדינת לבנון הצעירה. בשנת 1938 נבנה בעיר בית זיקוק על מנת לזקק את הנפט שהוביל צינור הנפט מצפון עיראק אל טריפולי. בשנת 1942 חוברה העיר בקו רכבת לביירות וחיפה. בשנת 1948 הגיעו לעיר פליטים פלסטינים מארץ ישראל ועבורם הוקם מחנה פליטים מצפון לעיר בשם נהר אל-בארד.
הקהילה היהודית
ישנן עדויות לקיומה של קהילה יהודית בטריפולי כבר במאה ה-7. הקהילה חוזרת ונזכרת בזמן שלטונו של הח'ליף הפאטימי אל-חאכם באמר אללה אשר גזר גזירות שמד על היהודים בארצות שלטונו. בין היתר הורה להפוך את בית הכנסת של קהילת טריפולי למסגד. לאחר כיבוש העיר על ידי הצלבנים המשיכה הקהילה היהודית בעיר להתקיים. בשנת 1175 לערך ביקר בעיר בנימין מטודילה ומספר על רעידת אדמה שפגעה ברבים מתושבי העיר.
הקהילה המשיכה להתקיים גם לאחר הכיבוש הממלוכי של העיר, עת עברה טריפולי ובתוכה הקהילה היהודית אל העיר החדשה שהוקמה בהר שממזרח לנמל. בתקופת שלטון הממלוכים, ביקר בעיר רבי אשתורי הפרחי, שתיאר אותה כ'עיר גדולה'. באותה עת, היו בטריפולי יהודים רבניים, קראים ואף שומרונים.
רבי עובדיה מברטנורא סיפר על מאה משפחות שהתגוררו בעיר בשנת 1489, אך יש שפקפקו בדיוק שבנתון מספרי זה וחשבוהו למוגזם. לאחר גירוש ספרד, באו לעיר יהודים ממגורשי ספרד והקהילה גדלה.
בשנת 1522 ביקר בעיר רבי משה באסולה שגם הוא תיאר קהילה יהודית של מאה משפחות בעיר. לדבריו, הקהילה מורכבת משלוש קבוצות: יהודים יוצאי האי סיציליה, מגורשי ספרד וצאצאיהם ומוסתערבים (יהודים אשר שפתם ערבית). עוד סיפר רבי משה באסולה, על מס גולגולת שנתי שהוטל על כל תושב יהודי בטריפולי, תופעה רווחת בארצות האסלאם.
בתחילת המאה ה-17 הצטמצמה הקהילה, עקב הגזירות שגזר מושל העיר יוסף סיף אוגלו פאשא. קהילה יהודית המשיכה להתקיים בעיר גם במאות ה-18, ה-19 וראשית המאה ה-20. אך ערב מלחמת העולם השנייה נותרו בעיר ארבע משפחות יהודיות בלבד.
משוואה אינטגרלית
משוואה אינטגרלית היא משוואה שבה פונקציה לא ידועה מופיעה תחת סימן האינטגרל. ישנו קשר הדוק בין משוואה דיפרנציאלית למשוואה אינטגרלית, ולעיתים ניתן לנסח בעיות בשתי הדרכים. דוגמה בולטת לכך, היא משוואות מקסוול.
סקירה כללית
הטיפוס הבסיסי ביותר של משוואה אינטגרלית נקרא משוואת פרדהולם מהסוג הראשון: הסימון לעיל הוצע על ידי ג'ורג' ארפקן. כאן φ היא פונקציה לא ידועה, f היא פונקציה ידועה ו-K היא פונקציה ידועה אחרת של שני משתנים שלעיתים נקראת פונקציית הגרעין. יש לשים לב לכך שגבולות האינטגרציה קבועים, מה שאופייני למשוואות פרדהולם.
אם הפונקציה הנעלמת מופיעה בתוך האינטגרל ומחוצה לו, המשוואה נקראת משוואת פרדהולם מהסוג השני, וניתן לכתוב אותה בצורה:
כאשר הפרמטר λ הוא פקטור לא ידוע, אשר יש לו תפקיד כערך עצמי במשוואה אלגברית.
בכל סוגי המשוואות הנזכרים לעיל, אם הפונקציה הידועה f מתאפסת באופן זהותי, המשוואה נקראת משוואה אינטגרלית הומוגנית. אחרת, המשוואה נקראת משוואה אינטגרלית לא הומוגנית.
טמפל בר (דבלין)
טמפל בר, בניגוד לחלקי העיר הסובבים אותו, שמר על תבנית הרחובות מתקופת ימי הביניים והוא מתאפיין ברחובות צרים המרוצפים באבני רחוב.
היסטוריה
בחלקו הצפוני של האזור עובר נהר הליפי, בחלקו הדרומי רחוב דיים, בחלקו המזרחי רחוב ווסטמורלנד ובחלקו המערבי רחוב פישהמבל. מקור השם טמפל בר כנראה בא משמה של משפחה בעלת מעמד ששכנה באזור במהלך המאה ה-17, משפחת טמפל. אבי המשפחה, סר ויליאם טמפל, שהיה אחד ממנהלי טריניטי קולג', היה בעליהם של בית וגנים באזור. הסבר נוסף לשם יכול לבוא מהשפעה של אזור טמפל בר שבלונדון. התיעוד ההיסטורי המוקדם ביותר של האזור כ"טמפל בר", הוא במפה משנת 1673.
במהלך המאה ה-19, האזור איבד פופולריות, ובמאה ה-20 סבל מהזנחה, עם בניינים רבים נטושים. ייתכן ומצב זה הציל את האזור מהרס שעבר בשנות ה-60 על דבלין.
בשנות ה-80, חברת התחבורה הציבורית תכננה את רכישת האזור ובניית תחנה מרכזית לאוטובוסים. התוכנית בוטלה לאחר סירוב דיירי האזור ובעלי גלריות וחנויות אומנים., בשנת 1991 ממשלת אירלנד החליטה להקים חברה ללא מטרות רווח בשם "נכסי טמפל בר" אשר תפתח ותתחזק את האזור כרובע תרבותי של דבלין.
האזור כיום
כיום האזור משמש כמרכז למוסדות תרבות אירים רבים, כולל את מרכז הצילום האירי (מאגד את המכון לצילום של דבלין, ארכיון הצילום הלאומי והגלריה לצילום), מרכז התרבות ילדי ארק, מכון הסרטים האירי (מאגד את ארכיון הסרטים האירי) מרכז המוזיקה טמפל בר, מרכז מולטימדיה ארטהאוס, סטודיו וגלריית טמפל בר, מרכז פרויקטי האומנות, בית הספר למשחק גייטי וכן גם את הבורסה לניירות ערך של אירלנד והבנק המרכזי של אירלנד. כשיורד הלילה, האזור הופך למרכז של חיי לילה, עם מועדוני לילה רבים, מסעדות וברים. הפאבים המפורסמים באזור הם "פורטרהאוס ברורי קומפני", "אוליבר סט. ג'ון גוגרטי", "טורק'ס הד", וכמובן ה-"טמפל בר".
שני רבעים שוחזרו בשנים האחרונות – "רובע מיטינגהאוס" ו"רובע טמפל בר". שוק הספרים של הטמפל בר פועל בשבתות וימי ראשון ברובע הטמפל בר.
רובע מיטינגהאוס, משמש לצילומי חוץ בחודשי הקיץ. מאז קיץ 2004, רובע מיטינגהאוס מהווה בית לפרויקט "רובע הנואמים" הדומה לפינת הנואמים בלונדון ולשוק המזון של טמפל בר כל יום ראשון.
ובקומיקס
וֶבְּקומיקס (באנגלית: Webcomic) או קומיקס מקוון או קומיקס רשת הוא קומיקס שמועלה לצפייה באתרי אינטרנט. חלקם מופצים במקביל גם בכתבי עת, עיתונים וספרים.
סגנונות
החופש שה-ובקומיקס מייצרים נותן לאמנים את האפשרות לעבוד בסגנונות לא מסורתיים. קליפ-ארט או קומיקס תמונות הם סוגי ובקומיקס שלא משתמשים בטכניקות אמנות מקובלות. "עולם רך יותר" (A Softer World), לדוגמה, משלב שכבות של תמונות עם רצועות טקסט בסגנון מכונת כתיבה. כמו במסורת של הקומיקס ששם לעצמו מגבלות, מספר ובקומיקס כדוגמת "קומיקס דינוזאור" (Dinosaur Comics) של ריאן נורת' מצוירים כשרוב רצועות הקומיקס מועתקות מתבנית קומיקס אחת או יותר, כשרק הטקסט משתנה. אמנות פיקסלים כמו זו הנעשית על ידי ריצ'רד סטיבנס מ-Diesel Sweeties, דומה לקומיקס השואל את דמויותיו מגרפיקת משחקי מחשב, אך בניגוד לאחרון, היא משתמשת בתמונות ברזולוציה נמוכה שצוירו בידי האמן עצמו.
סגנון
סקוט מקלאוד, אחד מהתומכים הראשונים של ה-ובקומיקס, היה חלוץ רעיון הקנבס האינסופי, בו אמנים, במקום להיות מוגבלים על ידי ממדי הדפסה רגילים, חופשיים להתפשט לכל כיוון שירצו עם הקומיקס שלהם, ללא הגבלה. ובקומיקס אחרים, כמו "ארגון זארק!" (Argon Zark!) של צ'ארלי פארקר או עבודתו של המאייר הפוליטי מארק פיור, משלבים בתוך הקומיקס שלהם אנימציות ואפילו אלמנטים אינטראקטיביים.
אולם, הפורמט והסגנון של ובקומיקס רבים, אם לא של רובם, עדיין דומים לאלה של רצועות הקומיקס המסורתיות המופיעות בעיתונים, כדוגמת פינאטס שכוללות שלושה או ארבעה ריבועים. בדומה לספרי קומיקס, למאנגה, ולרומנים גרפיים, ובקומיקס אחרים באים בפורמט של דף במקום רצועה, ונוטים להתמקד יותר בסיפור מאשר בבדיחות. יוצרי ובקומיקס מוציאים לעיתים קרובות אוספים מודפסים כשהארכיון שלהם מונה מספר משמעותי של רצועות קומיקס. אמנים היוצרים ובקומיקס בפורמטים לא סטנדרטיים עלולים להתקשות במציאת פריסת דף מתאימה.
קהל
פרסום קומיקס ברשת מאפשר ליוצר ליצור אינטראקציה מיידית, תכופה ומרוכזת עם קוראיו. עובדה זו מאפשרת הן לקוראים להגיב מיידית לקומיקס המפורסם, והן ליוצר לתקשר בדרכים נוספות עם קוראיו, באמצעות פוסטים בבלוגים, פורומים, מענה לתגובות וכדומה. לשם השוואה, בעבר נדרשו קוראים אשר רצו לתקשר עם יוצרי קומיקס לשלוח מכתבים למערכת העיתון או ההוצאה המפרסמים את הקומיקס, והיוצרים היו עלולים לקרא מכתבים אלו רק לאחר ימים או שבועות ארוכים, אם בכלל.
דרכי פרסום עלילונים ברשת
ישנן מספר דרכים להעלות קומיקס ברשת:
כתוצר מוכן
קומיקס שעולה לרשת כתוכן גמור, כך שהקומיקס מוצג לגולשים והם צריכים רק לדפדף ולקרוא את מה שהיוצרים העלו עד לסופו של הקומיקס.
כמתעדכן בתדירות
סדרת "Cyanide & Happiness" מעלה לרשת כל כמה ימים פרק חדש.
כחלון הצצה
דרך זו מאפשרת לגולשים לקרוא ברשת חוברת קומיקס שלמה המוצגת גם למכירה או עמודים ממנה והיא משמשת דוגמית לגולשים שמפיציה מקווים בתקווה שהגולשים יתאהבו בה וירכשו אותה או חוברות הקשורות אליה.
נחמן (נמר) וולף
נחמן וולף (6 במאי 1951 – 10 בפברואר 2022) היה ספורטאי נכה ישראלי. אלוף פאראלימפי ובעל תשע מדליות, בהן שלוש מדליות זהב (ניו יורק וסטוק מנדוויל 1984 וסיאול 1988), במשחקים הפאראלימפיים. וולף התמחה בזריקת דיסקוס, מקצוע בו שיפר את שיא העולם שש פעמים.
וולף היה נכה בעקבות מחלת שיתוק ילדים. בשנותיו האחרונות שינה את שמו מנחמן לנמר.
קריירה
וולף ייצג לראשונה את המשלחת הישראלית באולימפיאדת הנכים ניו יורק וסטוק מנדוויל (1984). כבר בהופעת הבכורה שלו הוא זכה ב-4 מדליות, שתי מדליות זהב, ושתי מדליות כסף. הוא ניצח בתחרות זריקת הדיסקוס כשקבע שיא פאראלימפי של 41.12 מטרים, ושיא עולם בהדיפת כדור ברזל עם תוצאה של 13.90 מטרים לפני השוודי ריימונד קלארק שזכה במדליית הכסף עם 11.71 מטרים.
בתחרות הטלת הכידון גבר עליו קלארק שניצח בתוצאה של 39.52 מטרים, ואילו וולף זכה במדליית הכסף עם 39.18 מטרים. גם בקרב החמש ידו של קלארק הייתה על העליונה כשניצח בתחרות עם 4600.04 נקודות, לפני וולף שזכה במדליית כסף נוספת עם 4131.04 נקודות.
באולימפיאדת הנכים סיאול (1988) זכה וולף במדליית זהב נוספת כשקבע שיא עולם חדש בזריקת דיסקוס עם תוצאה של 44.80 מטרים, לפני אייד אל-עלי הכוויתי (41.30 מטרים) ורנה ארנס האוסטרלי (40.44 מטרים)
וולף זכה בשלוש מדליות כסף: בתחרות הטלת הכידון עם תוצאה של 43.60 מטרים, כשהוא נכנע רק לשיא עולם של עדנאן אל-חולפי הכוויתי שסיים עם 45.14 מטרים,, בתחרות הדיפת כדור ברזל עם תוצאה של 13.93 מטרים, שני רק לחוסיין אל-אנזי, גם הוא מכווית, שקבע שיא פאראלימפי של 14.01 מטרים ובתחרות קרב חמש מודרני.
במשחקי אולימפיאדת הנכים ברצלונה (1992) התחרה וולף בשלושת המקצועות פעם נוספת, אולם לא הצליח לזכות במדליה פאראלימפית. הישג השיא שלו במשחקים אלו היה כשהצליח לסיים במקום השישי בתחרות הדיפת כדור הברזל.
באותם שלושה מקצועות חזר וולף והתחרה באולימפיאדת הנכים אטלנטה (1996). במשחקים אלו הוא הצליח לזכות במדליה פאראלימפית אחרונה בקריירה, כשקטף את מדליית הכסף בזריקת הדיסקוס עם תוצאה של 45.54 מטרים, שני רק לשיא עולם של המצרי אחמד דאהי שקבע 51.12 מטרים. בהדיפת כדור הברזל היה וולף קרוב למדליה נוספת כשסיים את התחרות במקום הרביעי עם תוצאה של 11.99 מטרים, והוא סיים במקום הרביעי גם בזריקת הכידון, עם תוצאה של 37.50 מטרים.
נחמן וולף שב למשחקים הפאראלימפיים בפעם האחרונה באולימפיאדת הנכים סידני (2000) אך לא הצליח לזכות במדליה.
הוא התגורר במושב בן עמי, והשאיר אחריו אישה, 4 ילדים ו-7 נכדים.
רגעים
{{פירושונים|
ראו גם
}}
כשות השדות
כְּשׁוּת הַשָּׂדוֹת (שם מדעי: Cuscuta campestris, בעבר נקרא גם "כשות השדה") הוא צמח טפיל מסוג כשות ממשפחת החבלבליים. מוצאו באמריקה הצפונית, והוא הגיע לישראל בתחילת המאה ה-20.
הצמח חסר עלים. גבעוליו דמויי החוטים, פרחיו ופירותיו כולם בצבע צהוב, הבולט למרחוק בשטחים נגועים.
מקור השם העברי בארמית, והוא מוזכר בתוספתא ובתלמוד:
ברפואה העממית הערבית בארץ ישראל משמשים מיני כשות לריפוי מחלות בדרכי השתן, ולריפוי סרטן בדרכי העיכול.
צמח בעל שם דומה, כשותנית, משמש בתעשיית הבירה, (באנגלית: hop), אך הוא שייך לסדרה אחרת, ורדנאים.
אין אף אחד
אין אף אחד הוא סינגל שהוקלט על ידי הזמר הישראלי ים רפאלי. השיר יצא לאור ב-1 במרץ 2021, בהוצאת חברת התקליטים "ארומה מיוזיק". השיר נכתב והופק על ידי רפאלי, עידו נצר ועמית מרדכי.
רקע
השיר מדבר על ההתנהלות הגברית לאחר פרידה. בראיון לאתר "פרוגי" רפאלי אמר על משמעות השיר כי "קשה לנו הגברים להבין שכשקשר נגמר – יכול להיות טוב לבת הזוג לשעבר. אבל כן, יכול להיות להן טוב וכדאי שנבין".
ביקורות
מאיה שמש מאתר "פרוגי", ביקרה את השיר באופן חיובי וציינה כי "המילים בשילוב עם גוון הקול הייחודי של רפאלי יוצרות אפקט שגורם לנו לרצות לשמוע את השיר שוב ושוב". היא גם ציינה לטובה את הווידאו קליפ המלווה את השיר. מבקר המוזיקה הישראלי יוסי חרסונסקי, העניק לשיר 3.5 כוכבי זהב מתוך 5. "זהו שיר של פחות תוכן ויותר אווירה טובה, שנוצרת בהפקה עדכנית תוססת ומנסה להתחבר למשמעות של הטקסט, אבל מפספסת אותו".
טייסת 201
הקמת הטייסת בעיצומה של מלחמת ההתשה
בהדרגה נקלטו בטייסת מטוסי פנטום נוספים שהגיעו מארצות הברית, אשר השתתפו עם הגיעם בעומס משימות הסיור, ההפצצה והיירוט בחזית המצרית. בתקופה זו נערכו בטייסת הדרכות רבות לטייסים ולנווטים שיועדו להיקלט בה, פעילות אשר יחד עם משימות הלחימה השוטפות, יצרה עומס עבודה כבד בטייסת. ב-11 בנובמבר נזקפה לטייסת הפלה ראשונה, כאשר זוג מטוסי פנטום הוזנק מבסיס חצור, לסיור באזור ג'בל עתקה. בקרב אוויר שהתפתח עם מטוסי יירוט מצריים, הפילו סרן והנווט רס"ן אחיקר אייל (לוס), מטוס מיג 21 בטיל אוויר-אוויר. הטייס המצרי הצליח לנטוש. הייתה זו הפלת בכורה למטוס הפנטום בשירות חיל האוויר הישראלי. חנקין ולוס השתייכו לטייסת 69 ("הפטישים"), שזה עתה נפתחה כטייסת פנטום שנייה בחיל האוויר הישראלי, אך הם הטיסו מטוס של טייסת 201 (קורנס מספר 608) מאחר שטייסת 69 טרם קלטה את מטוסי הפנטום.
הטייסת השתתפה בסדרת "מבצעי פריחה" המוצלחים לתקיפת מטרות בעומק מצרים, שהחלה בינואר והסתיימה באפריל 1970. המבצעים יצרו אווירת חירום במצרים, וגרמו לנשיאה לפנות אל ברית המועצות בבקשות דחופות להצבת חיל משלוח סובייטי על אדמת מצרים, שיסייע לה להתמודד עם התקפות חיל האוויר הישראלי.
בראשית שנת 1970 החלה ברית המועצות בשילוח חיל משלוח גדול למצרים לשם הדיפת המתקפות של חיל האוויר הישראלי, בעיקר באמצעות הקמת מערך הגנה אווירית צפוף שהלך והתפשט מזרחה. חיל האוויר הישראלי בכלל וטייסות הפנטום בפרט, ביצעו גיחות רבות לעצירת הפריסה. ב-18 ביולי הוביל מפקד הטייסת שמואל חץ, שמונה מטוסי פנטום לתקיפת סוללות טילי קרקע-אוויר בחזית תעלת סואץ. טילים רבים נורו לעבר מטוסי הפנטום במהלך התקיפה, מהם נפגעו מטוסיהם של חץ ונווטו מנחם עיני, ושל אביהו בן-נון ונווטו. מטוסו של חץ נפגע והמטוס התפוצץ. חץ הצליח לפלוט את הנווט עיני, אך לא הצליח לנטוש בעצמו ונהרג. אביהו בן-נון הצליח להגיע עד רפידים וביצע נחיתת אונס.
מפקד חיל האוויר, האלוף מוטי הוד, הציע לרן רונן (פקר) לקבל את הפיקוד על טייסת 201, במקומו של חץ. פקר, טייס "מיראז' 3", שמעולם לא טס בפנטום, הסכים מיד. הוא שיקם את רוח הלחימה של הטייסת והובילה לגיחות תקיפה אינטנסיביות במלחמה כנגד מערך הטק"א. אחת התקיפות הזכורות ארעה ב-3 באוגוסט 1970 שבה הופל מטוס מעל שטח מצרים ומטוס נוסף נפגע קשה
בתקופת הרגיעה בין מלחמת ההתשה למלחמת יום הכיפורים התקיים קרב אויר במצריים בו הפילה הטייסת שני מטוסי מיג 21. קרב אויר נוסף התקיים בסוריה ב-21.11.72, בו הפילה הטייסת שני מטוסי מיג-21. כמו כן בוצעו תקיפות רבות, בעיקר כנגד בסיסי מחבלים בסוריה ובלבנון.
מלחמת יום הכיפורים
במלחמת יום הכיפורים השתתפה הטייסת בנטל כבד ואינטנסיבי של תקיפות סוללות טילי קרקע-אוויר, מפקדות וכוחות קרקעיים כמו גם קרבות אוויר במצרים ובסוריה. במלחמה ספגה הטייסת אבדות כבדות כאשר שבעה אנשי צוות אוויר נהרגו וארבעה-עשר נפלו בשבי. למרות האבדות, עמדה הטייסת במשימותיה וכן הפילה 32 מטוסי אויב, יותר מכל הטייסות האחיות. הטייסת השתתפה במבצע דוגמן 5 לתקיפת הטילים ברמת הגולן (בו ספגה חלק גדול מאבדותיה), במבצעי מפצח להשמדת הטילים במצרים, בתקיפות עומק איסטרטגיות בהן מתקני בנהא, בתקיפות שדות תעופה, בהם דמשק בינלאומי ואל-מאזה בסוריה ומנצורה וכותמיה במצרים, תקפה את תחנת הכוח באל-חמה, הסמוכה לדמשק ואת מתקני הדלק בצפון סוריה.
קושי המשימות שבהן נשאה הטייסת נבע מהגורמים הבאים:
מבצע ליטני
במבצע ליטני נטלה הטייסת חלק בתקיפות וסייעה לכוחות הקרקע, כמו כן ביצעה גיחות תקיפה ופטרולי יירוט.
מלחמת לבנון הראשונה
במלחמת לבנון הראשונה השתתפה הטייסת תחת פיקודו של אבי ברבר במבצע ערצב-19 להשמדת סוללות טילי הקרקע-אוויר הסוריות בלבנון וכן ביצעה גיחות פטרול יירוט, סיוע ואמנעה.
מעבר לתל נוף וקליטת מטוסי "קורנס 2000"
בעקבות שינויי היערכות בחיל, הועברה הטייסת ב-19 ביוני 1988 לבסיס תל נוף. ב-9 באפריל 1989 נקלט מטוס "קורנס 2000" הראשון בטייסת. 201 הייתה הטייסת הראשונה שקלטה את המטוס הפנטום המשודרג לאחר שעבר השבחה בתעשייה האווירית. מפקדה באותה תקופה היה סא"ל ישראל (רליק) שפיר. בזכות השיפורים שהוכנסו במנועיו ובמערכות האוויוניקה שלו, עבר הפנטום בשירות חיל האוויר הישראלי את רוב מקביליו ברחבי העולם, בשנות תפעול ובביצועים והוצא משירות רק בשנת 2004, אז נכנסה טייסת 201 להדממה וחיכתה לבואם של מטוסי ה"סופה" שנמסרו לחיל האוויר בפברואר 2004.
פתיחת הטייסת מחדש כטייסת F-16I
ב-9 ביולי 2008 נפתחה הטייסת מחדש כטייסת F-16I ("סופה") בבסיס רמון. טייסת 201 היא הטייסת הרביעית והאחרונה (אחרי 253, 119 ו-107) שקלטה את מטוסי ה"סופה" ש-102 מסוגם נרכשו בעסקת "פיס מרבל 5" (Peace Marble V).
ב-10 בפברואר 2018 הופל מטוס F-16I של הטייסת על ידי טיל קרקע אוויר במהלך יום קרבות בין ישראל וסוריה.
פיק"א
פִּיקָ"א (ביידיש: פאלעסטינע יידישע קאלאניזאציע אסאסיאציע; PICA, ראשי תיבות באנגלית: Palestine Jewish Colonization Association – חברה להתיישבות יהודית בארץ־ישראל) הייתה חברה להתיישבות יהודית בארץ ישראל שהוקמה על ידי הברון אדמונד ג'יימס דה רוטשילד.
היסטוריה
ב-1 בינואר 1900 משך הברון את מעורבותו ותמיכתו במושבות והעביר את ניהולן ליק"א (מיסודו של הברון הירש), אולם לאור כיבוש ארץ ישראל על ידי בריטניה במהלך מלחמת העולם הראשונה, ביקש הברון אדמונד דה רוטשילד להגביר את מאמצי ההתיישבות היהודית בארץ ישראל ולצורך כך ביקש להחליף את השותפות עם יק"א, שסייעה ליהודים במקומות שונים ברחבי העולם, בחברה שתטפל אך ורק בהתיישבות בארץ ישראל. בשנת 1919 חידש הברון אדמונד דה רוטשילד את חוזהו עם יק"א, אך קבע בה שינויים לכיוון אותו ביקש. בין השאר הורחבה הוועדה הארצישראלית של יק"א ל-9 חברים וניתנה לה עצמאות רבה מצד הנהלת יק"א. כן נקבע שהוועדה הארצישראלית תכין תוכנית להקמת חברה עצמאית ותעביר אליה את פעילותה של יק"א בארץ ישראל. בשנת 1924 הוקמה פיק"א ובראש החברה העמיד הברון רוטשילד את בנו ג'יימס דה רוטשילד. החברה קיבלה לידיה את כל הנכסים של הוועדה הארצישראלית של יק"א שהועברו ליק"א על ידי רוטשילד. כן קיבלה פיק"א לניהולה, אך לא לבעלותה, את המושבות משמר הירדן, חדרה ונס ציונה שנתמכו על ידי יק"א אך לא היו במקור מושבות חסות של הברון רוטשילד. היקף האדמות שהועברו לידי פיק"א עם ייסודה היה כ-350,000 דונם.
פיק"א רכשה אדמות בארץ והקימה עליהן יישובים, בהם משמר השלושה, מעיין צבי ובית קשת. על אדמותיה ליד הכנרת היא התכוונה להקים יישוב לבני מעמד הביניים, אך בגלל המרד הערבי הגדול היא יישבה על האדמה בינתיים את חברי גרעין גינוסר, אשר לא הסכימו להתפנות ממנה. החברה עסקה גם בייבוש ביצות באזורי כבארה, פתח תקווה וחדרה והשתתפה בהקמת מפעלים, בהם תחנת הכוח בנהריים מייסודו של פנחס רוטנברג, בית החרושת למלט נשר ומפעל המלח בעתלית.
פיק"א גם עסקה בנטיעת יערות על קרקעותיה. מתוך כ-80,000 דונם יערות שנטעו במהלך המנדט הבריטי, כ-12,000 דונם נטעו על ידי חברת פיק"א.
עם קום המדינה העבירה פיק"א את רוב נכסיה למוסדות המיישבים ולמדינה. בשנת 1957 פורקה החברה ויתרת נכסיה הועברה לבעלות מדינת ישראל. במקומה הקימה משפחת רוטשילד את קרן אדמונד דה רוטשילד.
בנין משרדים גדול של החברה היה ממוקם בחיפה במרכז הכרמל בשדרות הנשיא מספר 144 (בית הכט היום) והוכרז כבנין לשימור.
ג'וליאן פיליפס
ג'וליאן פיליפס (באנגלית: Julianne Phillips; נולדה ב-6 במאי 1960) היא שחקנית ודוגמנית אמריקאית.
ביוגרפיה
פיליפס נולדה באוונסטון וגדלה באורגון למשפחה קתולית בת שישה ילדים. בתחילת שנות השמונים היא החלה לעבוד כדוגמנית במנהטן, היא יוצגה על ידי סוכנות הדוגמנות עלית ותקופה מסוימת הרוויחה 2,000 דולר ליום עבודה. לאחר מכן עברה ללוס אנג'לס והופיעה בקליפ לשיר "If I'd Been the One" של להקת .38 Special.
ב-1986 שיחקה בסרט הקומדייה "Odd Jobs" עם פול רייזר, ב-1988 שיחקה בסרט "Seven Hours to Judgment" בבימויו של בו ברידג'ס, ב-1989 שיחקה מתווכת נדל"ן בסרט "Fletch Lives", ב-1996 הופיעה בקומדייה השחורה "Big Bully".
מ-1991 ועד 1996 שיחקה את תפקיד פרנקי בסדרה אחיות.
היא זכתה לסיקור תקשורתי בשל היותה בת זוגו של ברוס ספרינגסטין, היא הופיעה בקליף לשירו "Glory Days", ב-1985 הם התחתנו וב-1989 הם התגרשו.
וג המרה
וג המרה הוא מחוז במדינת אמהרה שבאתיופיה נקרא על שם מחוז וג ההיסטורי. גבולותיו מצפון ומערב מדינת תיגראי, בדרום מחוז צפון וולו, בדרום-מערב בנפת דרום גונדר ובמערב במחוז צפון גונדר. עד שנת 1991 המחוז נכלל במחוזות וולו ומתיגראי שניים מבין המחוזות ההיסטוריים של אתיופיה.
היסטוריה
בימי הביניים היה לחלק מהמחוז היסטורי, וג עד שסופח למחוז וולו וחלק קטן לתיגראי, שהיו חלק מהאימפריה האתיופית וג היה מקום מושבם של מלכי שושלת זאגווה ולאחר הפסדם לשושלת הסולומונית אזור זה נשאר בשליטתם ושליטיה נקראו וגשום (שליט וג). עם התמוטטותה הסופית של השלטון המרקסיסטי ב-1991 האזור נוצר ונהפך לחלק ממדינת אמהרה. רוב תושבי המחוז אמהרים, ולצדם מיעוט של קבוצת הקמיר (או "המרה") מהאגאו.
אמרי
{{פירושונים|
ראו גם
}}
מאור בוזגלו
קריירת מועדונים
מאור בוזגלו החל לשחק כדורגל במחלקת הנוער של מכבי תל אביב, ובהמשך שיחק לסירוגין בקבוצות הנוער של הפועל תל אביב ובית"ר ירושלים. כשהיה בן 14 נבחן בקבוצת הנוער של יובנטוס, ושם אותר על ידי אנשי קבוצת הנוער של אולימפיק ליון הצרפתית והוחתם במועדון. לאחר שנה חזר לישראל והחל לשחק במכבי חיפה. בעונת 2005/2006 עלה לקבוצת הבוגרים של מכבי חיפה, ולאחר שלא מצא את מקומו בהרכב, הושאל להפועל פתח תקווה.
בעונת 2007/2008 הושאל בוזגלו לבני סכנין לעונה אחת. בתום עונה מוצלחת, בה שיתף פעולה עם החלוץ איליה יברויאן ועזר לבני סכנין להעפיל לגביע האינטרטוטו, חתם בוזגלו במכבי תל אביב, עמה זכה בגביע הטוטו של עונת 2008/2009. בסוף העונה קרע בוזגלו את הרצועה הצולבת ונעדר עד אמצע עונת 2009/2010. לקראת עונת 2011/2012 הודיעה הקבוצה לשחקן כי הוא אינו נמצא בתוכניותיה לעונה הקרובה והיא מעוניינת למוכרו.
ב-19 באוגוסט 2011, חתם בוזגלו לשנתיים בקבוצה הבלגית סטנדרד לייז', תמורת שכר של 400 אלף יורו לעונה. בוזגלו שיחק שנתיים במועדון, בהן ערך 25 הופעות בליגת העל הבלגית וכבש שער אחד.
ב-1 ביולי 2013 חזר בוזגלו לישראל וחתם בהפועל באר שבע לעונה אחת עם אופציה לשנתיים נוספות. ב-24 באוגוסט ערך את הופעתו הבכורה שלו בקבוצה, בניצחון 2–0 על בית"ר ירושלים באצטדיון טדי. בעונתו הראשונה בקבוצה כבש עשרה שערי ליגה, והיה מלך הבישולים של ליגת העל עם 14 בישולים. בעונת 2014/2015 הגיע עם הקבוצה לגמר גביע המדינה, בו כבש ובהמשך הורחק בכרטיס אדום בתבוסה 2–6 למכבי תל אביב. בסך הכול כבש 13 שערי ליגה והוסיף 13 בישולים אשר זיכו אותו בתואר מלך הבישולים של ליגת העל בפעם השנייה ברציפות.
לקראת עונת 2015/2016 החליט מאמנה החדש של הפועל באר שבע ברק בכר למנות את בוזגלו לקפטן המשנה של הקבוצה. בעונה זו רשם שישה שערים ושבעה בישולים, בהם שער ובישול בניצחון 3–1 על בני סכנין, שהכריע את האליפות, וסייע לקבוצה לזכות באליפות לאחר 40 שנה.
עם תחילת עונת 2016/2017 הוביל את הפועל באר שבע לזכייה בתואר אלוף האלופים כשכבש שני שערים ובישל שער נוסף בניצחון 4–2 על מחזיקת הגביע מכבי חיפה. בנוסף, שיחק עמה במוקדמות ליגת האלופות והעפיל עמה לשלב הבתים של הליגה האירופית. במשחק הראשון בשלב הבתים כבש בוזגלו שער בניצחון החוץ 2–0 על אינטר מילאנו, ובמשחק האחרון כבש את השער שהעלה את הקבוצה לשלב 32 האחרונות בתיקו 1–1 מול סאות'המפטון. ב-28 בדצמבר 2016 זכה בוזגלו עם באר שבע בגביע הטוטו לאחר ניצחון 4–1 מול עירוני קריית שמונה במשחק הגמר. לקראת תום העונה נפצע ונדרש לתקופת החלמה ארוכה. בסך הכל כבש בעונה זו שבעה שערים והוסיף שישה בישולים, ובסופה זכה עם הקבוצה באליפות שנייה ברציפות. בתום העונה תם חוזהו של בוזגלו בבאר שבע והוא עזב את המועדון.
ב-27 בספטמבר 2017 חתם בוזגלו על חוזה לשלוש שנים במכבי חיפה. הוא הספיק לקחת חלק בחמישה משחקים בטרם נפצע במהלך משחק ליגה מול הפועל באר שבע. בבדיקת MRI אובחן קרע ברצועה הצולבת וקרע במניסקוס בברך הימנית, בה נפצע בעבר. בוזגלו נותח בלונדון אצל פרופ' אנדי ויליאמס, הידוע כאחד ממנתחי הברכיים הטובים בעולם, ועקב חומרת הפציעה נעדר מהמגרשים לתקופה ארוכה נוספת. ב-5 ביוני 2018 הודיע על סיום דרכו במכבי חיפה.
ב-21 באוגוסט 2018 חתם בוזגלו לעונה אחת בבית"ר ירושלים. ב-7 באוקטובר 2018 ערך את הופעת הבכורה שלו, לאחר כעשרה חודשים שלא שיחק, כשעלה כמחליף בהפסד 0–2 למכבי תל אביב, וב-5 בנובמבר כבש את שערו הראשון בקבוצה, בניצחון 2–1 על קבוצתו הקודמת מכבי חיפה. עד תום עונת 2018/2019 כבש ארבעה שערי ליגה ב-24 הופעות, ועם סיום חוזהו עזב את המועדון.
ב־29 ביוני 2019 חתם בוזגלו לשנתיים בהפועל תל אביב. ב-27 ביולי 2019 ערך את הופעת הבכורה שלו במועדון, כשפתח בהרכב במשחק מול הפועל רעננה בגביע הטוטו. ב-31 באוגוסט 2019 כבש בוזגלו את שער הבכורה שלו במדי הפועל תל אביב, בהפסד 1–2 למ.ס. אשדוד במסגרת המחזור השני של עונת 2019/2020. החל מנובמבר 2019 נעדר מהמגרשים כחודשיים וחצי בשל מחלת הנשיקה, וב-25 בינואר 2020 חזר לשחק כאשר נכנס כמחליף במשחק מול הפועל כפר סבא וכבש את שער הניצחון. ביוני נפצע במניסקוס במהלך הדרבי התל אביבי, פציעה שסיימה עבורו את העונה. בסך הכל ערך בוזגלו 28 הופעות במדי הפועל תל אביב בכל המסגרות, ובליגה כבש שלושה שערים והוסיף שלושה בישולים. בוזגלו העפיל עם הקבוצה לפלייאוף העליון ולחצי גמר גביע המדינה. לקראת העונה הבאה דרשה הקבוצה שיסכים לקיצוץ בשכרו, אם לא יסכים יבוטל החוזה בשל כוח עליון (מגפת הקורונה). בוזגלו סירב לקיצוץ ושוחרר מהקבוצה. תביעה שהגיע לבורר חייבה את הקבוצה לפצות אותו בסכום של כ-1.3 מיליון שקלים.
ב-26 בינואר 2022 הודיע על פרישה ממשחק פעיל.
נבחרות ישראל
בוזגלו הוא שיאן ההופעות ומלך השערים של נבחרת הנוער בכל הזמנים, עם 35 הופעות ו-21 שערים. בנבחרת הצעירה רשם 15 הופעות וכבש שמונה שערים.
את הופעת הבכורה שלו בנבחרת ישראל הבוגרת ערך ב-17 בנובמבר 2007, בגיל 19, בניצחון 2–1 על נבחרת רוסיה במסגרת מוקדמות יורו 2008. ב-5 במרץ 2014 כבש בוזגלו את שער הבכורה שלו בנבחרת, בהפסד 1–3 לנבחרת סלובקיה במשחק ידידות.
חיים אישיים
בוזגלו הוא בנו של כדורגלן העבר יעקב בוזגלו ושל האמנית חני בוזגלו. למאור שלושה אחים, אוהד, אסי ואלמוג, כולם כדורגלני עבר והווה. בנובמבר 2017 עלתה ב-yes סדרת הדוקו-ריאליטי "הבוזגלוס", העוקבת אחר בני המשפחה.
לבוזגלו דרכון פורטוגלי.
מאור מתגורר בראשון לציון, והוא נשוי למירן, אחייניתו של כדורגלן העבר אבי נמני. לזוג שני זוגות תאומים. הזוג הראשון נולד ב-2012. הזוג השני נולד ב-2017.
ב-2017 שימש כפרזנטור של חברת האופנה Lee Cooper לצד הדוגמנית שיר אלמליח.
מאוגוסט 2021 משמש כפרשן כדורגל באולפן המשחק המרכזי בערוץ הספורט.
ב-2021 השתתף בעונה השנייה של "הזמר במסכה" בקשת 12, בתור הזיקית, והודח בהדחה ה-13.
אחיגזר
אחיגזר הוא סוג צמחים ממשפחת הסוככיים.
האחיגזר הם צמחים עשבוניים בעלי פרחים לבנים. בארץ ישראל גדל בר מין אחד של אחיגזר, אחיגזר ההרים, Orlaya daucoides.
יו קורנוול
ביוגרפיה
קורנוול החל את דרכו כמורה לביוכימיה, ובמקרה פגש בשוודיה שני בחורים אמריקניים והחליט להקים עימם להקה, אולם השניים נטשו את הרעיון, וקורנוול פגש את ז'אן-ז'אק בורנל והקים עמו ועם דייב גרינפילד וג'ט בלאק את הסטרנגלרס. קורנוול הוא אחד מהיוצרים המשפיעים בפאנק (Punk) ובגל החדש.
כמה ימים לפני יום הולדתו ה-41, החליט קורנוול שהלהקה לא יכולה עוד להתקדם מבחינה אמנותית ופרש. הוא התחיל קריירת סולו שבה הוציא 12 אלבומים (בנוסף לשני אלבומי סולו בתקופת הלהקה), אף אחד מהאלבומים לא זכה להצלחה עולמית.
קורנוול כתב שלושה ספרים:
אל טאקר
אלברט (אל) עמוס טאקר הבן (באנגלית: Albert Amos Tucker Jr., 22 בפברואר 1943–7 במאי 2001) הוא כדורסלן עבר אמריקאי. נחשב כמי שהמציא, ביחד עם אחיו ג'רלד, את ההאלי אופ.
קריירה
טאקר, בוגר האוניברסיטה הבפטיסטית של אוקלהומה, שיחק ארבע עונות בקבוצות שונות בליגת ה-NBA: סיאטל סופרסוניקס, סינסינטי רויאלס, שיקגו בולס ובולטימור בולטס ושנה אחת בקבוצת מיאמי פלורידנס מליגת ה-ABA. נבחר כבחירה השישית בדראפט של שנת 1967 והיה בחירת הדראפט הראשונה של סיאטל, שהצטרפה לליגה באותה השנה. בסיום העונה נבחר לחמישיית הרוקיז של העונה.
נורווגיה במשחקים הפאראלימפיים
נורווגיה השתתפה בכל אחד מן המשחקים הפאראלימפיים, מלבד משחקי הקיץ של 1964.
נורווגיה היא אחת משבע עשר המדינות שלקחו חלק במשחקים הפאראלימפיים הראשונים, ברומא 1960, שאליה שלחה נורווגיה משלחת של 11 ספורטאים. נורווגיה הייתה המדינה המארחת של אולימפיאדת החורף לנכים ב-1980 שהתקיימה בעיר גיילו, וכן של אולימפיאדת החורף לנכים בשנת 1994 שהתקיימה בלילהאמר.
ספורטאים נורווגיים זכו בסך הכל ב-620 מדליות פאראלימפיות, מתוכם 234 מזהב, 205 מכסף ו-171 מארד. ב-315 מהמדליות (מתוכן 134 ממדליות הזהב) הם זכו באולימפיאדות חורף. החל משנת 2010, נורווגיה היא המדינה המצליחה ביותר בכל הזמנים באולימפיאדת החורף לנכים בכמות מדליות הזהב (שנייה בכמות סך המדליות), ומדורגת 10 בכמות מדליות הזהב באולימפיאדות קיץ וחורף יחד (מקום 12 בכמות סך המדליות).
נורווגיה זכתה בכמות מדליות הזהב הגדולה ביותר מבין המשתתפות במשחקי החורף בשנים 1980, 1988, 1994 ו-1998. היא סיימה בעשירייה הראשונה בכל אחד ממשחקי החורף, למעט בשנים 2006 ו-2010, שבהם סיימה במקום ה-12.
אחילוטוס
אחילוטוס (שם מדעי: Dorycnium) הוא סוג צמחים ממשפחת הקטניות, בעל 12 מינים שרובם ממוצא ים-תיכוני.
מיני האחילוטוס הם בני-שיח בעלי עלים תלתניים ופרחים הערוכים בקרקפת.
בארץ ישראל נפוצים אחילוטוס זקוף (Dorycnium rectum) המצוי על שפות-נחלים ואחילוטוס שעיר (Dorycnium hirsutum) המצוי בשומרון.
ברודוויי 26
ברודוויי 26 (באנגלית: 26 Broadway), המוכר גם בשם בניין סטנדרד אויל (באנגלית: Standard Oil Building), הוא גורד שחקים הממוקם בברודוויי 26, מנהטן, ניו יורק, ארצות הברית. הבניין מתנשא לגובה של 158.5 מטרים והוא בעל 31 קומות.
היסטוריה
הבניין נבנה במקור בשנת 1885 לפי תכנונו של האדריכל פרנסיס קימבל, לאחר החלטת סטנדרד אויל לשנות את מיקומה מקליבלנד, אוהיו. הבניין המקורי תוכנן ונבנה בגובה 10 קומות והשתרע ברוחבו מרחוב ברודוויי לניו סטריט. בשנת 1895, לפי תכנונם של קימבל ותומפסון, הורחב הבניין בשש קומות נוספות והורחב צפונה ב-8.2 מטרים. לאחר מלחמת העולם הראשונה, החליט וולטר קלארק טיאגל (Walter Clark Teagle) לרכוש את כל ארבעת הבניינים השכנים ולהרחיב את הבניין באופן ניכר.
הבניין החדש תוכנן על ידי האדריכל תומאס הסטינגס ומשרד האדריכלים "שריב, לם והרמון" ששימש כיועץ. הבניין נבנה בין השנים 1921–1928 והפירמידה בראשו הייתה המבנה הגבוה ביותר בקצה הדרומי של מנהטן ושימשה כמגדלור לספינות הנכנסות לנמל.
בשנת 1946, עברה חברת סטנדרט אויל למרכז רוקפלר ובשנת 1956 מכרה את בניין ברודוויי 26. ברודוויי 26 הוא אחד מגורדי השחקים הראשונים בעיר שתוכננו עם חזיתות נסוגות והפירמידה בראשו תוכננה בהשראת המאוזוליאום בהליקרנסוס.
הו צ'י מין
הו צ'י מין (בווייטנאמית: Hồ Chí Minh; - IPA: ; 19 במאי 1890 – 3 בספטמבר 1969) היה מייסד ומנהיג צפון וייטנאם. מכונה כיום בווייטנאם בתואר העממי "אבי האומה".
חייו
נולד בשם נגויין סינג קונג (Nguyễn Sinh Cung) בכפר קימילין שבמרכז וייטנאם. אביו היה פקיד ממשלתי שהתפטר במחאה על השלטון הצרפתי במדינה, והפך למורה נודד בכפרים. אביו היה מלומד קונפוציאני וברוח זו גדל. ב-1911 קיבל עבודה כטבח בספינה צרפתית, ואחר כך עבד בלונדון ובפריז. בפריז היה ממייסדי המפלגה הקומוניסטית של צרפת. כאשר נשיא ארצות הברית וודרו וילסון הגיע לוועידת השלום בוורסאי, ניסה לעניין אותו בזכות ההגדרה העצמית של העם הווייטנאמי, אך ללא הצלחה.
לאחר מכן שהה בברית המועצות ומשם נשלח לסין ולמדינות נוספות באסיה. ב-1930 ייסד בהונג קונג את המפלגה הקומוניסטית הווייטנאמית. ב-1931 נאסר על ידי השלטון הבריטי במושבה, שוחרר ב-1933, ושב לברית המועצות. ב-1938 חזר לסין ופעל כיועץ עבור הקומוניסטים. ב-1941, כאשר וייטנאם נכבשה בידי האימפריה היפנית, חזר לארצו, וייסד בה את תנועת הווייט מין, שנלחמה נגד הכובש היפני ומשתפי הפעולה הצרפתים שלהם מטעם ממשלת צרפת של וישי. באותה תקופה העניק לעצמו את הכינוי הו צ'י מין שפירושו "הנאור".
הו צ'י מת בשנת 1969, טרם הספיק לראות את חלומו לאיחוד וייטנאם תחת שלטון קומוניסטי מתגשם. הוא ציווה שעם מותו יישרפו את גופתו, ואפרה ייקבר בראש שלוש גבעות בווייטנאם. צוואתו לא קוימה, ולאחר מותו גופתו נחנטה והיא מוצגת במאוזוליאום בהאנוי, בדומה למאוזוליאום של לנין במוסקבה. עם ניצחון צפון וייטנאם במלחמה, נקראה שמה של בירת הדרום סייגון על שמו (Thành Phố Hồ Chí Minh).
סבא (פירושונים)
{{פירושונים|
ראו גם
}}
אלפנט
ראו גם
}}
הפלינגר
הפלינגר (באנגלית: Haflinger וגם Avelignese) הוא גזע של סוס מסדרת סוס הבית, שמוצאו באוסטריה ובצפון איטליה.
תכונות ייחודיות
,